15. ΝΟΜΟΣ υπ’ αριθ. 209 της 7/17 Νοεμ. 1975 (ΦΕΚ Α΄ 253) Περί διαρρυθμίσεως του επί των υγρών καυσίμων επιβαλλομένου φόρου καταναλώσεως. Άρθρ.1.-1.Ο κατά τας διατάξεις των παρ. 1 και 4 του άρθρ. 56 του Νόμ. 12/1975, «περί τροποποιήσεως και συμπληρώσεως φορολογικών και άλλων τινών συναφών διατάξεων», επιβαλλόμενος φόρος καταναλώσεως επί της βενζίνης και του πετρελαίου εσωτερικής καύσεως ορίζεται ως ακολούθως: α)Επί της βενζίνης υψηλής συμπιέσεως (PREMIUM) δασμολογικής κλάσεως 27.10 Α 1, εις δραχμάς 15.666 ανά χιλιόλιτρον μειούμενος κατά την υπό της Εθνικής Υπηρεσίας Πετρελαιοειδών καθοριζομένην εκάστοτε τιμήν διαθέσεως ταύτης υπό των εγχωρίων Διϋλιστηρίων. Ο φόρος ούτος δεν δύναται να είναι κατώτερος των 9.200 δραχμών ανά χιλιόλιτρον. β)Επί της κοινής βενζίνης (REGULAR), δασμολογικής κλάσεως 27.10 Α 1, εις δραχμάς 13.147 ανά χιλιόλιτρον, μειούμενος κατά την υπό της Εθνικής Υπηρεσίας Πετρελαιοειδών καθοριζομένην εκάστοτε τιμήν διαθέσεως ταύτης υπό των εγχωρίων Διϋλιστηρίων. Ο φόρος ούτος δεν δύναται να είναι κατώτερος των 7.600 δραχμών ανά χιλιόλιτρον. γ)Επί του πετρελαίου εσωτερικής καύσεως (DIESEL OIL), δασμολογικής κλάσεως 27.10Γ1, εις δραχμάς 4.288 ανά χιλιόλιτρον, μειούμενος κατά την υπό της Εθνικής Υπηρεσίας Πετρελαιοειδών καθοριζομένην εκάστοτε τιμήν διαθέσεως τούτου υπό των εγχωρίων Διϋλιστηρίων. Ο φόρος ούτος δεν δύναται να είναι κατώτερος των 650 δραχμών ανά χιλιόλιτρον. δ)Επί του ελαίου (AUTOMOTIVE DIESEL) της δασμ. κλάσεως 27.10 Β3 του χρησιμοποιουμένου δια την κίνησιν των αστικών λεωφορείων της περιοχής του λεκανοπεδίου Αττικής και Θεσσαλονίκης, εις δραχμάς 4.221 ανά χιλιόλιτρον, μειούμενος κατά την υπό της Εθνικής Υπηρεσίας Πετρελαιοειδών καθοριζομένην εκάστοτε τιμήν διαθέσεως τούτου υπό των εγχωρίων Διϋλιστηρίων. Ο φόρος ούτος δεν δύναται να είναι κατώτερος των 650 δραχμών ανά χιλιόλιτρον. 2.Ο κατά τας διατάξεις των περιπτ. α΄ και β΄ της προηγουμένης παραγράφου του παρόντος άρθρου οριζόμενος φόρος καταναλώσεως επί της βενζίνης μειούται, προκειμένου περί εισαγωγής ταύτης εις την περιοχήν Δωδεκανήσου, κατά δραχμάς 2.000 ανά χιλιόλιτρον. Κατά το αυτό ποσόν μειούνται και τα υπό των αυτών ως άνω διατάξεων οριζόμενα ως κατώτερα εισπρακτέα ποσά φόρου καταναλώσεως. Άρθρ.2.-Επί αποθεμάτων πετρελαιοειδών προϊόντων ευρεθέντων εις τας εγκαταστάσεις των εταιριών πετρελαίου κατά την πρωΐαν της 7 ης  Οκτ. 1975 ως υποκειμένων, ως και επί των υποκειμένων ωσαύτως εν πλω φορτίων των αυτών προϊόντων, εισπράττεται η σχετική διαφορά μεταξύ των από τηςς ως άνω ημερομηνίας ισχυουσών νεών τιμών διαθέσεως των πετρελαιοειδών εκ των διϋλιστηρίων και των προ της ημερομηνίας ταύτης ισχυουσών ομοίων. Η κατά τα ανωτέρω διαφορά εισπράττεται υπό των Τελωνειακών Αρχών κατά τον τελωνισμόν ή κατά τον ανατελωνισμόν των εν λόγω αποθεμάτων και κατατίθεται εις τον παρά τη Τραπέζη της Ελλάδος υφιστάμενον λογαριασμόν υπ’ αριθ. 234143 Ελληνικόν Δημόσιον - Λογ/σμός διαχειρίσεως πετρελαιοειδών. Άρθρ.3.-Η έναρξις της ισχύος των διατάξεων του άρθρ. 1 άρχεται από της επομένης της καταθέσεως του παρόντος Νόμου εις την Βουλήν, του δε άρθρ. 2 από της δημοσιεύσεώς του δια της Εφημερίδος της Κυβερνήσεως. (Αντί της σελ. 358,281) Σελ. 358,281(α) Τεύχος 636-Σελ. 141 Φόρος Καταναλώσεως Πετρελαιοειδών 28.Ζ.γ.15 